CELEX: 32006D0542
Language: hr
Date: 2006-08-02 00:00:00
Title: 2006/542/EZ: Odluka Komisije od 2. kolovoza 2006. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (priopćena pod brojem dokumenta C(2006) 3400)  Tekst značajan za EGP

03/Sv. 51
            
            
               HR
            
            
               Službeni list Europske unije
            
            
               119
            
         32006D0542
   
               L 214/59
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 2. kolovoza 2006.
   o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza
   (priopćena pod brojem dokumenta C(2006) 3400)
   (Tekst značajan za EGP)
   (2006/542/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 19. točku ii.,
   budući da:
   
               (1)
            
            
               U skladu s općim pravilima utvrđenima u Prilogu II. Odluci Komisije 93/195/EEZ (2), ponovni ulazak registriranih konja za utrke, natjecanja i kulturne događaje nakon privremenog izvoza ograničen je na konje koji su u bilo kojoj trećoj zemlji navedenoj u istoj skupini u Prilogu I. toj Odluci držani manje od 30 dana.
            
         
               (2)
            
            
               2006. Katar će biti domaćin konjičkih natjecanja Azijskih igara.
            
         
               (3)
            
            
               S obzirom na stupanj veterinarskog nadzora i činjenicu da se dotični konji drže odvojeno od životinja nižeg zdravstvenog statusa, razdoblje privremenog izvoza treba produljiti na manje od 60 dana. Prema tome, uvjeti zdravlja životinja i certifikat o zdravlju životinja utvrđeni u Prilogu VII. Odluci 93/195/EEZ trebali bi se proširiti na konjička natjecanja Azijskih igara koje se održavaju pod pokroviteljstvom Međunarodne federacije za konjičke sportove (FEI).
            
         
               (4)
            
            
               Prilog VII. Odluci 93/195/EEZ trebalo bi na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Naslov Priloga VII. Odluci 93/195/EEZ zamjenjuje se sljedećim:
   
      
         „ZDRAVSTVENI CERTIFIKAT
      
      za ponovni ulazak registriranih konja koji su sudjelovali u Svjetskom kupu izdržljivosti ili Azijskim igrama nakon privremenog izvoza u razdoblju od manje od 60 dana.”
   
   Članak 2.
   Ova je Odluka upućena državama članicama.
   
      Sastavljeno u Bruxellesu 2. kolovoza 2006.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 224, 18.8.1990., str. 42. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 321., ispravljeno u SL L 226, 25.6.2004., str. 128.).
   
      (2)  SL L 86, 6.4.1993., str. 1. Odluka kako je zadnje izmijenjena Odlukom 2005/943/EZ (SL L 342, 24.12.2005., str. 94.)